Jalan Negeri Kedah K260

Jalan Negeri Kedah K260 (K260) ialah jalan negeri yang terletak di bahagian barat Daerah Kubang Pasu, Kedah, Malaysia.   Ia diselenggarakan oleh Jabatan Kerja Raya (JKR) Daerah Kubang Pasu dan memiliki panjang keseluruhan iaitu, . Penghujung barat jalan Negeri K260 terletak di persimpangan dengan jalan kampung berhampiran Kampung Padang, manakala penghujung timurnya terletak di persimpangan dengan FT176 (Jalan Kodiang) di Kampung Melele.

 Gambaran keseluruhan 
Jalan Negeri Kedah K260, juga dikenali dengan nama setempat ialah Jalan Kampung Melele, bermula di simpang tiga antara FT176 (Jalan Kodiang), di Kampung Melele. Persimpangan ini adalah terhad, hanya pengguna jalan raya daripada arah Jitra sahaja dapat mencapai K260, manakala dari arah Kodiang harus membuat pusingan-U di persimpangan di hadapannya. Kilometer sifar bermula di simpang FT176, berhampiran dengan Jambatan Terusan Lana Bulu. K260 akan mula melepasi kawasan perumahan penduduk kampung dan akan membengkok tajam ke arah selatan. Jajaran K260 akan kembali asal ke arah barat, tidak jauh dari selekoh pertama dan akan melalui kawasan penanaman sawah padi. K260 diteruskan hingga di penghujung baratnya dan berakhir di simpang tiga antara jalan kampung berhampiran Kampung Padang; ia akan dilanjutkan dengan jajaran jalan kampung sedia ada.

Nama jalan raya yang sudah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K260 ialah Jalan Kampung Melele–Kampung Padang dan Jalan Kampung Melele. Ia diselenggarakan dan dimiliki oleh Jabatan Kerja Raya (JKR) Daerah Kubang Pasu. Secara pentabdiran, ia terletak di bawah Mukim Ah, salah satu mukim di Daerah Kubang Pasu.

 Sejarah 
Sebelum pewartaan Jalan Kodiang menjadi Jalan Persekutuan 176 pada tahun 2000, Jalan Negeri Kedah K260 bersimpang dengan Jalan Negeri Kedah K3. Pembinaan Jalan Kampung Melele–Kampung Padang disebutkan di dalam Warta Kerajaan Negeri Kedah Jilid 24, terbitan tahun 1981.

 Persimpangan utama 
Kesemua bahagian laluan negeri ini terletak di Daerah Kubang Pasu, Kedah, Malaysia.

|-

 Lihat juga 
 Pengangkutan di Daerah Kubang Pasu

 Rujukan

260